
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 123
                                                                din 27 iulie 2017
privind alocarea unui fond de 2% din bugetul local anual pentru lucrări de restaurare și conservare a patrimoniului imobil
   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre, înregistrat cu nr. 16.617/21.06.2017, propus de domnii consilieri locali Sîrbu Ioan - Iulian, Pop Claudiu, Burghelea Bogdan, Ciotloș Ioan, Duma Felix - Lucian, Stoica Dorina în calitate de iniţiatori, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr 422/2001 privind protejarea monumentelor istorice, republicată, cu modificările şi completările ulterioare, cu precădere cele ale art. 38 alin. (2) și alin. (3);
Având în vedere prevederile Legii nr. 153/2011 privind măsuri de creştere a calităţii arhitectural-ambientale a clădirilor, cu modificările și completările ulterioare;

Având în vedere Strategia de Dezvoltare a Municipiului Sighișoara 2014 – 2020 – ”ORAȘUL MUZEU” și prevederile Decretului nr. 187/1990 pentru acceptarea Convenţiei privind protecţia patrimoniului mondial, cultural şi natural, adoptată de Conferinţa generală a Organizaţiei Naţiunilor Unite pentru Educaţie, Ştiinţă şi Cultură la 16 noiembrie 1972, prin care Guvernul României semnează ”Convenția pentru protecția patrimoniului natural și cultural universal”, care se bazează pe concepția auto – răspunderii statelor semnatare pentru propriile monumente aflate pe lista patrimoniului universal (UNESCO);
Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere că la capitolul restaurarea, conservarea și promovarea patrimoniului cultural – istoric suntem deficitari, în contextul în care orașul nostru ar trebui sa fie o destinație turistică de importanță reală nu doar a județului Mureș, ci și a României;

Luând în considerare că patrimoniul este un factor important pentru păstrarea identității locale, cu atât mai mult cu cât, începând din anul 1999, Sighișoara este inclusă în patrimoniul UNESCO;

Ținând cont de prevederile legii - cadru în domeniu, care stabilește că protejarea monumentelor istorice este parte componentă a strategiilor de dezvoltare durabilă economico – socială, turistică, de urbanism și de amenajare a teritoriului, la nivel național și local; 
Văzând Raportul de specialitate cu nr. 19766/21.07.2017 al Compartimentului Urbanism, Disciplina în Construcții, Patrimoniu UNESCO - Direcția Generală Arhitect Șef, prin care se justifică oportunitatea alocării unor sume, în funcție de necesități, din bugetul local anual, începând cu anul 2018, pentru cercetare, documentații specifice și contribuții la intervenții de conservare, restaurare, renovare, punere în valoarea a monumentelor istorice de pe raza unității administrativ - teritoriale a municipiului Sighișoara, indiferent de deținătorul acestuia, prioritară fiind urgența de intervenție, valoarea monumentului și starea de degradare în care acesta se găsește, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
Ţinând cont de amendamentele formulate în plenul şedinţei ordinare a Consiliului Local Sighişoara de domnul consilier local Sîrbu Ioan - Iulian, însușite și votate de membrii Consiliului Local Sighișoara;
În temeiul prevederilor art. 36 (2) lit. „b” și „d”, (4) lit. „a”, (6) lit. „a” pct. 10, (9), art. 45 (2) și a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

           H O T Ă R Ă Ş T E:
Art. 1. (1) Se aprobă alocarea a 2% din bugetul local anual pentru cercetare și documentații specifice necesare acțiunilor de restaurare, conservare și punere în valoare a monumentelor istorice de pe raza unității administrativ - teritoriale a municipiului Sighișoara, începând cu anul 2018.
 (2) Compartimentul Urbanism, Disciplina în Construcții, Patrimoniu UNESCO – Direcția Generală Arhitect Șef va proceda, formulând propuneri justificate în acest sens, la identificarea și stabilirea priorităților în vederea alocării a 2% din bugetul local anual, începând cu anul 2018, pentru cercetare și documentații specifice și contribuții la intervenții de conservare, restaurare, renovare, punere în valoarea a monumentelor istorice de pe raza unității administrativ - teritoriale a municipiului Sighișoara, indiferent de deținătorul acestuia, prioritară fiind urgența de intervenție, valoarea monumentului și starea de degradare în care acesta se găsește.
Art. 2. Semestrial și la încheierea fiecărui exercițiu financiar anual se va întocmi un raport asupra utilizării acestui fond, care va fi adus la cunoștința Consiliului Local Sighișoara.
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Biroul Buget, Contabilitate, Salarizare - Direcţia Economică și Compartimentul Urbanism, Disciplina în Construcții, Patrimoniu UNESCO – Direcția Generală Arhitect Șef din cadrul Municipiului Sighișoara.

Art. 4. Prin grija Secretarului Municipiului Sighişoara, d-na Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel   
                                                                                         Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Biroul Buget, Contabilitate, Salarizare - Direcţia Economică;
  2 ex. Compartimentul Urbanism, Disciplina în Construcții, Patrimoniu UNESCO – Direcția Generală Arhitect Șef.
  9 ex. 

B.A.

